ระเบียบคณะกรรมการกองทุนยุติธรรมระเบียบคณะกรรมการกองทุนยุติธรรมว่าด้วยการรับเงินการจ่ายเงินและการเก็บรักษาเงินของกองทุนยุติธรรมพ.ศ. ๒๕๕๙ อาศัยอำนาจตามความในมาตรา๑๑ (๔) มาตรา ๑๘ (๒) และมาตรา ๓๙ แห่งพระราชบัญญัติกองทุนยุติธรรม พ.ศ. ๒๕๕๘คณะกรรมการกองทุนยุติธรรมโดยความเห็นชอบของกระทรวงการคลัง จึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกองทุนยุติธรรม ว่าด้วยการรับเงิน การจ่ายเงินและการเก็บรักษาเงินของกองทุนยุติธรรม พ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปบรรดาระเบียบ ประกาศ หนังสือสั่งการ หรือคำสั่งที่ขัด หรือแย้งกับระเบียบฉบับนี้ให้ใช้ระเบียบนี้แทนข้อ๓ ให้ประธานกรรมการกองทุนยุติธรรมเป็นผู้รักษาการตามระเบียบนี้และมีอำนาจตีความ และวินิจฉัยขี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๔ ในระเบียบนี้กองทุน หมายความว่า กองทุนยุติธรรมคณะกรรมการ หมายความว่า คณะกรรมการกองทุนยุติธรรมสำนักงาน หมายความว่า สำนักงานกองทุนยุติธรรมหรือหน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายเจ้าหน้าที่การเงิน หมายความว่า หัวหน้าฝ่ายการเงินหรือผู้ดำรงตำแหน่งอื่นซึ่งปฏิบัติงานในลักษณะเช่นเดียวกับหัวหน้าฝ่ายการเงินและให้หมายความรวมถึงเจ้าหน้าที่รับจ่ายเงินของกองทุนยุติธรรมหลักฐานการจ่าย หมายความว่าหลักฐานที่แสดงว่าได้มีการจ่ายเงินให้แก่ผู้รับ หรือเจ้าหนี้ตามข้อผูกพันโดยถูกต้องแล้วเงินยืม หมายความว่าเงินที่กองทุนจ่ายให้แก่บุคคลใดบุคคลหนึ่งยืมเพื่อเป็นค่าใช้จ่ายในการเดินทางไปราชการหรือการปฏิบัติราชการอื่นใดผู้อนุมัติ หมายความว่า ปลัดกระทรวงยุติธรรมหรือบุคคลที่ได้รับมอบหมายจากปลัดกระทรวงยุติธรรมปีบัญชี หมายความว่า ปีงบประมาณข้อ๕ กองทุนมีวัตถุประสงค์เพื่อเป็นแหล่งเงินทุนสำหรับใช้จ่ายเกี่ยวกับการช่วยเหลือประชาชนในการดำเนินคดีการขอปล่อยชั่วคราวผู้ต้องหาหรือจำเลยการถูกละเมิดสิทธิมนุษยชนหรือได้รับผลกระทบจากการถูกละเมิดสิทธิมนุษยชนและการให้ความรู้ทางกฎหมายแก่ประชาชนทั้งนี้ให้กองทุนมีอำนาจกระทำกิจการต่าง ๆภายในขอบแห่งวัตถุประสงค์และอำนาจเช่นว่านี้ให้รวมถึงการถือกรรมสิทธิ์มีสิทธิครอบครอง และมีทรัพย์สินต่าง ๆ ก่อตั้งสิทธิหรือกระทำนิติกรรมใด ๆ และการกระทำการอื่นใดที่เกี่ยวกับหรือเกี่ยวเนื่องในการจัดการให้สำเร็จตามวัตถุประสงค์ของกองทุนเงินกองทุนให้ใช้จ่ายเพื่อการดำเนินงานกองทุนหรือการบริหารกองทุนและกิจการอื่นที่เกี่ยวกับหรือเกี่ยวเนื่องกับการจัดกิจการของกองทุนด้วยข้อ๖ รายรับของกองทุนประกอบด้วย(๑)เงินหรือทรัพย์สินที่ได้รับโอนมาจากกองทุนยุติธรรมตามระเบียบกระทรวงยุติธรรมว่าด้วยกองทุนยุติธรรมพ.ศ. ๒๕๕๓(๒)เงินอุดหนุนที่ได้รับจากรัฐบาลหรือเงินที่ได้รับจากงบประมาณรายจ่ายประจำปี(๓)เงินที่ศาลสั่งบังคับกรณีผิดสัญญาประกันต่อศาลตามประมวลกฎหมายวิธีพิจารณาความอาญา ค่าธรรมเนียมศาลตามประมวลกฎหมายวิธีพิจารณาความแพ่งและค่าปรับตามคำพิพากษาในคดีอาญา ทั้งนี้ในอัตราไม่เกินร้อยละห้าของจำนวนเงินเฉพาะส่วนที่นำส่งคลังโดยความเห็นชอบของกระทรวงการคลัง(๔)เงินหรือทรัพย์สินที่มีผู้บริจาคให้แก่กองทุน(๕)ดอกผลของเงินหรือทรัพย์สินของกองทุน(๖)เงินหรือทรัพย์สินอื่นใดที่กองทุนได้รับไม่ว่ากรณีใดเงินหรือทรัพย์สินของกองทุนไม่ต้องส่งคลังเป็นรายได้แผ่นดินข้อ๗ รายจ่ายของกองทุนประกอบด้วย(๑)การช่วยเหลือประชาชนในการดำเนินคดี(๒)การขอปล่อยชั่วคราวผู้ต้องหาหรือจำเลย(๓)การช่วยเหลือผู้ถูกละเมิดสิทธิมนุษยชนหรือผู้ได้รับผลกระทบจากการถูกละเมิดสิทธิมนุษยชน(๔)การให้ความรู้ทางกฎหมายแก่ประชาชน(๕)การดำเนินงานกองทุนหรือการบริหารกองทุนและกิจการอื่นที่เกี่ยวกับหรือเกี่ยวเนื่องกับการจัดกิจการของกองทุนรายจ่ายตาม(๑) (๔) ให้เบิกจ่ายได้ตามหลักเกณฑ์ วิธีการ เงื่อนไขและอัตราตามที่คณะกรรมการกำหนดข้อ๘ ให้กองทุนจัดทำแผนการดำเนินงานประจำปีประกอบด้วย ผลการดำเนินงานของปีที่ผ่านมา แผนการปฏิบัติงานและประมาณการรายรับรายจ่ายประจำปีเพื่อเสนอคณะกรรมการพิจารณาอนุมัติสำหรับใช้เป็นกรอบงบประมาณในการบริหารจัดการกองทุนอย่างน้อยหกสิบวันก่อนวันเริ่มต้นปีบัญชีของทุกปีและส่งให้กระทรวงการคลังเพื่อพิจารณาอนุมัติก่อนการใช้จ่ายเงินอย่างน้อยสามสิบวันก่อนวันเริ่มต้นปีบัญชีข้อ๙ การปฏิบัติเกี่ยวกับการรับเงินการจ่ายเงิน การเก็บรักษาเงินหรือการปฏิบัติอื่นใดที่มิได้กำหนดไว้ในระเบียบนี้ให้ถือปฏิบัติตามระเบียบของทางราชการว่าด้วยการนั้น โดยอนุโลมข้อ๑๐ ในกรณีที่มีความจำเป็นต้องปฏิบัตินอกเหนือจากที่กำหนดไว้ในระเบียบนี้ให้ขอทำความตกลงกับกระทรวงการคลังหมวด ๒การรับเงิน ข้อ๑๑ การรับเงินเข้ากองทุนให้รับเป็นเงินสด เช็คตั๋วแลกเงิน ธนาณัติ การรับเงินโดยวิธีการอื่นให้เป็นไปตามหลักเกณฑ์ที่คณะกรรมการกำหนดข้อ๑๒ บรรดาเงินรายรับของกองทุนให้ดำเนินการดังต่อไปนี้(๑)เงินอุดหนุนที่ได้รับจากรัฐบาล หรือเงินที่ได้รับจากงบประมาณรายจ่ายประจำปีให้ขอเบิกเงินงบประมาณรายจ่ายประจำปีตามที่ได้รับจัดสรรจากสำนักงบประมาณแล้วนำฝากบัญชีเงินฝากคลังของกองทุน(๒)เงินที่ศาลสั่งบังคับกรณีผิดสัญญาประกันต่อศาลตามประมวลกฎหมายวิธีพิจารณาความอาญาค่าธรรมเนียมศาลตามประมวลกฎหมายวิธีพิจารณาความแพ่ง และค่าปรับตามคำพิพากษาในคดีอาญาทั้งนี้ในอัตราไม่เกินร้อยละห้าของจำนวนเงินเฉพาะส่วนที่นำส่งคลังโดยความเห็นชอบของกระทรวงการคลังให้นำฝากบัญชีเงินฝากคลังของกองทุนหรือบัญชีกองทุนที่เปิดไว้กับธนาคารพาณิชย์ที่เป็นรัฐวิสาหกิจ(๓)เงินหรือทรัพย์สินที่มีผู้บริจาคให้แก่กองทุนดอกผลของเงินหรือทรัพย์สินของกองทุนและเงินหรือทรัพย์สินอื่นใดที่กองทุนได้รับไม่ว่ากรณีใดให้นำส่งเข้าบัญชีกองทุนที่เปิดบัญชีไว้กับธนาคารพาณิชย์ที่เป็นรัฐวิสาหกิจทุกสิ้นเดือนให้สำนักงานนำเงินตาม(๒) และ (๓) ในส่วนที่เกินวงเงินที่คณะกรรมการกำหนดให้ฝากธนาคารส่งเข้าบัญชีเงินฝากคลังตามข้อ ๒๔ข้อ๑๓ ในการรับเงินให้มีการออกใบเสร็จรับเงินให้แก่ผู้ชำระเงินทุกครั้งทั้งนี้ใบเสร็จรับเงินดังกล่าวจะต้องมีการควบคุมจำนวนที่รับจ่ายหมวด ๓การจ่ายเงิน ข้อ๑๔ การจ่ายเงินกองทุนทุกรายการจะต้องได้รับอนุมัติจากผู้มีอำนาจ ดังต่อไปนี้(๑)ในสำนักงานกองทุนยุติธรรม ให้เป็นอำนาจของปลัดกระทรวงยุติธรรมหรือบุคคลที่ได้รับมอบหมาย(๒)กรณีนอกเหนือ (๑)ให้เป็นอำนาจของหัวหน้าหน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายข้อ๑๕ เงินกองทุนอาจใช้ทดรองจ่ายให้แก่บุคคลใดบุคคลหนึ่งยืมเพื่อเป็นค่าใช้จ่ายในการเดินทางไปราชการหรือการดำเนินงานตามวัตถุประสงค์กองทุนโดยทำเป็นสัญญายืมเงินทดรองจ่ายได้ ทั้งนี้ ให้เป็นไปตามระเบียบของทางราชการว่าด้วยการนั้นโดยอนุโลมข้อ๑๖ การจ่ายเงินกองทุนให้จ่ายเป็นเช็คยกเว้นกรณีที่จ่ายจากเงินทดรองจ่ายซึ่งเก็บรักษาไว้เป็นเงินสดการจ่ายเงินผ่านธนาคารหรือด้วยวิธีการอื่น ให้เป็นไปตามหลักเกณฑ์ที่คณะกรรมการกำหนดข้อ๑๗ การเขียนเช็คสั่งจ่ายเงินให้ปฏิบัติดังนี้(๑)การจ่ายเงินให้แก่เจ้าหนี้หรือผู้มีสิทธิรับเงิน ในกรณีซื้อทรัพย์สิน จ้างทำของหรือเช่าทรัพย์สินให้ออกเช็คสั่งจ่ายในนามของเจ้าหนี้หรือผู้มีสิทธิรับเงินโดยขีดฆ่าคำว่า หรือผู้ถือ ออก และขีดคร่อมด้วย(๒)การจ่ายเงินให้แก่เจ้าหนี้หรือผู้มีสิทธิรับเงินนอกจากกรณีตาม (๑)ให้ออกเช็คสั่งจ่ายในนามของเจ้าหนี้หรือผู้มีสิทธิรับเงินโดยขีดฆ่าคำว่าหรือผู้ถือ ออกและจะขีดคร่อมหรือไม่ก็ได้(๓)ในกรณีสั่งจ่ายเงินเพื่อขอรับเงินสดมาจ่ายให้ออกเช็คสั่งจ่ายในนามเจ้าหน้าที่การเงินของกองทุนและขีดฆ่าคำว่าหรือผู้ถือ ออก ห้ามออกเช็คสั่งจ่ายเงินสดห้ามลงลายมือชื่อสั่งจ่ายในเช็คล่วงหน้าโดยยังมิได้มีการเขียนหรือพิมพ์ชื่อผู้รับเงินวันที่ออกเช็คและจำนวนเงินที่สั่งจ่ายข้อ๑๘ การเขียนหรือพิมพ์จำนวนเงินในเช็คที่เป็นตัวเลขและตัวอักษรให้เขียนหรือพิมพ์ให้ชิดเส้นและชิดคำว่าบาทหรือขีดเส้นหน้าจำนวนเงินทั้งตัวเลขและตัวอักษรโดยไม่มีช่องว่างที่จะเขียนหรือพิมพ์จำนวนเงินที่เพิ่มเติมได้และให้ขีดเส้นตรงหลังชื่อสกุล ชื่อบริษัท หรือห้างหุ้นส่วนจนชิดคำว่า หรือผู้ถือ โดยมิให้มีการเขียนหรือพิมพ์ชื่อบุคคลอื่นเพิ่มเติมได้ข้อ๑๙ การจ่ายเงินกองทุนต้องมีหลักฐานการจ่ายที่เป็นใบเสร็จรับเงินหรือหลักฐานการนำเงินเข้าบัญชีเงินฝากธนาคารของผู้รับเงิน หรือหลักฐานการรับเงินอย่างอื่นตามที่กระทรวงการคลังกำหนดข้อ๒๐ การจ่ายเงินกองทุนซึ่งตามลักษณะไม่อาจเรียกใบเสร็จรับเงินจากผู้รับเงินได้ให้ผู้รับเงินลงชื่อรับเงินในใบสำคัญรับเงินเพื่อใช้เป็นหลักฐานการจ่ายข้อ๒๑ การจ่ายเงินกองทุนถ้าผู้มีสิทธิรับเงินไม่สามารถมารับเงินด้วยตนเองจะมอบอำนาจเป็นหนังสือให้ผู้อื่นเป็นผู้รับเงินแทนก็ได้ข้อ๒๒ ในกรณีหลักฐานการจ่ายของส่วนราชการสูญหายให้ถือปฏิบัติตามหลักเกณฑ์ที่กระทรวงการคลังกำหนดข้อ๒๓ การสั่งจ่ายเงินกองทุนจะต้องมีผู้ลงลายมือชื่อในเช็คสั่งจ่ายเงินกองทุนจำนวนสองในสามลงนามร่วมกันตามที่ปลัดกระทรวงยุติธรรมมอบหมายหมวด ๔การเก็บรักษาเงิน ข้อ๒๔ ให้กองทุนเปิดบัญชีเงินฝากไว้ที่กรมบัญชีกลางกระทรวงการคลัง เรียกว่า บัญชีกองทุนยุติธรรมเพื่อความคล่องตัวในการบริหารงานให้กองทุนสามารถเปิดบัญชีเงินฝากไว้กับธนาคารพาณิชย์ที่เป็นรัฐวิสาหกิจเพื่อใช้จ่ายตามวัตถุประสงค์กองทุนภายในวงเงินและเงื่อนไขที่คณะกรรมการกำหนดให้หน่วยงานในจังหวัดที่สังกัดกระทรวงยุติธรรมที่ปลัดกระทรวงยุติธรรมมอบหมายทำหน้าที่เกี่ยวกับงานธุรการให้กับกองทุนสำหรับเขตจังหวัดนั้นเพื่อความคล่องตัวในการบริหารงาน ให้แต่ละจังหวัดเปิดบัญชีเงินฝากไว้กับธนาคารพาณิชย์ที่เป็นรัฐวิสาหกิจเพื่อใช้จ่ายตามวัตถุประสงค์กองทุนโดยใช้ชื่อบัญชี กองทุนยุติธรรม จังหวัด .ข้อ๒๕ ให้กองทุนมีเงินทดรองจ่ายในวงเงินไม่เกิน๒๐๐,๐๐๐ บาท (สองแสนบาทถ้วน)หมวด ๕การบัญชีและการตรวจสอบภายใน ข้อ๒๖ ให้กองทุนจัดให้มีการตรวจสอบภายในเป็นประจำตลอดจนรายงานผลการตรวจสอบให้คณะกรรมการทราบตามที่คณะกรรมการกำหนดข้อ๒๗ กองทุนต้องจัดให้มีระบบบัญชีที่เหมาะสมเพื่อบันทึกรายการทางบัญชีและแสดงผลการดำเนินงานและฐานะทางการเงินของกองทุนโดยถูกต้องตามหลักการบัญชีที่รับรองโดยทั่วไปให้ปิดบัญชีและจัดทำรายงานการเงินของกองทุนประจำปีส่งให้สำนักงานการตรวจเงินแผ่นดินหรือผู้สอบบัญชีที่สำนักงานการตรวจเงินแผ่นดินให้ความเห็นชอบเป็นผู้สอบบัญชีของกองทุนเพื่อตรวจสอบและรับรองภายในหกสิบวันนับแต่วันสิ้นปีบัญชีพร้อมทั้งส่งสำเนางบการเงินของกองทุนเสนอคณะกรรมการและกรมบัญชีกลางทราบให้ผู้สอบบัญชีทำรายงานการสอบบัญชีของกองทุนเสนอต่อคณะกรรมการภายในหนึ่งร้อยห้าสิบวันนับแต่วันสิ้นปีบัญชีเมื่อผู้สอบบัญชีได้ตรวจสอบและรับรองรายงานการเงินแล้วให้กองทุนประกาศรายงานการเงินและรายงานการสอบบัญชีในราชกิจจานุเบกษาข้อ๒๘ ให้กองทุนจัดทำรายงานประจำปีเสนอต่อคณะรัฐมนตรีเพื่อทราบภายในหนึ่งร้อยแปดสิบวันนับแต่วันสิ้นปีบัญชีข้อ๒๙ ให้สำนักงานกองทุนยุติธรรมจัดเก็บเอกสารการรับจ่ายเงินที่เป็นหลักฐานในการบันทึกควบคุมตามระบบบัญชีไว้ในที่ปลอดภัยเพื่อการตรวจสอบไม่น้อยกว่าสิบปีเมื่อได้รับการตรวจสอบและรับรองจากผู้สอบบัญชีแล้วให้เก็บรักษาไว้เหมือนเอกสารทั่วไปประกาศ ณ วันที่ ๒๕ตุลาคม พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรมประธานกรรมการกองทุนยุติธรรมวิศนี/ปริยานุช/จัดทำ๗ ธันวาคม ๒๕๕๙ปริญสินีย์/ตรวจ๓๐ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๗๔ ง/หน้า ๑/๒๙ พฤศจิกายน ๒๕๕๙